Държавен вестник, бр. 64, 2016 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  64
5. Печалбите от прехвърляне на всякакво 
имущество, различно от посоченото в ал. 1, 
2, 3 и 4, се облагат с данък само в догова­
рящата държава, на която прехвърлителят е 
местно лице.
Член 14
Доходи от трудово правоотношение
1. Като се имат предвид разпоредбите на 
чл. 15, 17, 18 и 20, заплати, надници и други 
подобни възнаграждения, получени от местно 
лице на едната договаряща държава въз осно­
ва на трудово правоотношение, се облагат с 
данък само в тази държава, освен ако трудът 
се полага в другата договаряща държава. Ако 
трудът се полага по този начин, така полу­
чените възнаграждения могат да се облагат 
с данък в тази друга държава.
2. Независимо от разпоредбата на ал. 1 
възнаграждение, получено от местно лице на 
едната договаряща държава за положен труд 
в другата договаряща държава, се облага с 
данък само в първата посочена държава, ако: 
а) получателят пребивава в другата държава 
за период или периоди, ненадвишаващи общо 
183 дни във всеки дванадесетмесечен пери­
од, започващ или завършващ в съответната 
данъчна година, и
б) възнаграждението е платено от или за 
сметка на работодател, който не е местно 
лице на другата държава, и
в) възнаграждението не е за сметка на място 
на стопанска дейност, което работодателят 
притежава в другата държава.
3. Независимо от предходните разпоредби 
на този член възнаграждение, получено за 
положен труд на борда на кораб, речен кораб, 
самолет, железопътно или пътно превозно 
средство, използвани в международния транс­
порт от местно лице на едната договаряща 
държава, може да се облага с данък в тази 
държава.
Член 15
Директорски възнаграждения
Директорски възнаграждения и други по­
добни плащания, получени от местно лице на 
едната договаряща държава в качеството му 
на член на борд на директорите или на друг 
подобен орган на дружество, което е местно 
лице на другата договаряща държава, могат 
да се облагат с данък в тази друга държава.
Член 16
Художествени изпълнители и спортисти
1. Независимо от разпоредбите на чл. 7 
и 14 доходите, получени от местно лице на 
едната договаряща държава в качеството му 
на художествен изпълнител, като театрален, 
кино-, радио- или телевизионен артист или 
като музикант, или като спортист, от личната 
му дейност като такъв, извършвана в другата 
договаряща държава, могат да се облагат с 
данък в тази друга държава.
2. Когато доходи от личната дейност, из­
вършвана от художествен изпълнител или 
спортист в качеството му на такъв, се полу­
чават не от самия художествен изпълнител 
или спортист, а от друго лице, тези доходи 
независимо от разпоредбите на чл. 7 и 14 
могат да се облагат с данък в договарящата 
държава, в която се извършва дейността на 
художествения изпълнител или спортиста. 
3. Независимо от разпоредбите на ал. 1 и 
2 доходи, получени от дейности, извършвани 
от художествени изпълнители или спортисти 
в едната договаряща държава, когато посеще­
нието в тази държава се финансира изцяло от 
публични фондове на другата държава или на 
нейни административно-териториални едини­
ци или органи на местна власт, или от тяхна 
обществена институция, и дейностите не се 
извършват с цел реализиране на печалби, са 
освободени от облагане с данък в договарящата 
държава, в която се извършват тези дейности.
Член 17
Пенсии и анюитети
1. Като се имат предвид разпоредбите на 
чл. 18, ал. 2, пенсии и други подобни плаща­
ния във връзка с трудово правоотношение в 
миналото и анюитети, изплатени на местно 
лице на едната договаряща държава, се облагат 
с данък само в тази държава.
2. Независимо от разпоредбите на ал. 1 
на този член плащания, извършени на ос­
нование обществена схема, което е част от 
социалноосигурителната система на едната 
договаряща държава, се облагат с данък само 
в тази държава.
3. Терминът „анюитети“ означава опреде­
лени суми, които се изплащат периодично в 
определено време пожизнено или в течение 
на определен или определим период от вре­
ме, в изпълнение на задължението за пълно 
и съответно възстановяване на извършените 
плащания в пари или в тяхна равностойност.
Член 18
Държавна служба
1. а) Заплати, надници и други подобни въз­
награждения, различни от пенсии, изплатени 
от едната договаряща държава или от нейна 
административно-териториална единица или 
от неин орган на местна власт на физическо 
лице за извършени услуги на тази държава 
или единица или орган, се облагат с данък 
само в тази държава.
б) Такива заплати, надници и други подобни 
възнаграждения обаче се облагат с данък само 
в другата договаряща държава, ако услугите 
са извършени в тази държава и физическото 
лице е местно лице на тази държава, което: